અસમંજસભરી આ સ્થિતિ વચ્ચે ધોરણ ૧૨ વિજ્ઞાનપ્રવાહના પરિણામ બાદ બી.એસસીમાં વિદ્યાર્થીઓ મોટી સંખ્યામાં ફોર્મ ભરી રહ્યા હતા. મેડિકલ-ડેન્ટલની પ્રવેશપ્રક્રિયા બાબતે સત્તાવાર સ્પષ્ટતા થવાની બાકી હોવાથી અવઢવની સ્થિતિમાં અનેક વિદ્યાર્થીઓ બી.એસસી પર પસંદગીનો કળશ ઢોળી રહ્યા હતા. જેનો ખ્યાલ એ બાબત પરથી આવે છે કે બી.એસસી પ્રવેશ કમિટીએ ત્રણ જ દિવસમાં કુલ ૬૦૦૦ હજારથી વધુ બુકલેટનું વિતરણ કર્યું હતું.